ગુજરાતનો ચૂંટણી પ્રચાર જે રીતે યોજાયો છે એ વધુ ચિંતાજનક વિષય છે. રાજ્યની દરેક સફળ ચૂંટણી સાથે, મોદીની આસપાસ વ્યક્તિત્વ સંપ્રદાયનું નિર્માણ કઈ રીતે થઈ રહ્યું છે, એ પણ સાફ દેખાઈ આવે છે. ચૂંટણી સભાઓમાં "મોદી, મોદી"ના વાતોન્માદ ઉચ્ચાર, સાબરમતી નદી પર “સીપ્લેન” (દરિયા પર ચાલનાર વિમાન)માં તેની સવારી જેને આવા પ્રકારની “સૌપ્રથમ” સવારી કહેવામાં આવી જ્યારે કે એવા સીપ્લેન આંદામાન અને નિકોબાર ટાપુઓ પર ઘણાં વર્ષોથી વાપરવામાં આવી રહ્યાં છે, તેમ જ ઐયરની એક સહજ ટીકા પર વાતનું વત્તેસર કરી લોકોની સહાનુંભૂતિ જીતવાનો તેનો પ્રયત્ન વગેરે, સાફ બતાવે છે કે રાજકારણમાં નુકસાનકારક ભાવનાઓની ભેળસેળ કરવામાં આવી રહી છે, જેનો સાર કોઈ એક વ્યક્તિ પ્રત્યે નિરંકુશ અને નિર્વિવાદ વફાદારીની માંગણી છે. અને આ બાબતને "દેશ" ભક્તિની નવી વ્યાખ્યા સરખી ગણવામાં આવે છે, જે કહે છે: મોદી ભારત છે અને ભારત મોદી છે.